El Festival de cinema de Paterna preestrena aquest dijous “Mamà no enRedes”
28/06/2022

# El Festival de cinema de Paterna preestrena aquest dijous “Mamà no enRedes”

[![El Festival de cinema de Paterna preestrena aquest dijous “Mamà no enRedes”](/images/noticias/2022/6/8157/8157_lg.jpg)](/images/noticias/2022/6/8157/8157_lg.jpg)

28.06.2022

*   El Festival de Cinema Antonio Ferrandis, juntament amb els cinemes Kinépolis València, acolliran dijous que ve 30 de juny la presentació de la comèdia “Mamà no enRedes”.
*   La projecció comptarà amb la presència de la seua directora, Daniela Fejerman, i de dues dels seus protagonistes: Malena Alterio i Antonio Pagudo.

El Festival de Cinema Antonio Ferrandis, juntament amb els cinemes Kinépolis València, acolliran dijous que ve 30 de juny la presentació de la comèdia _“Mamà no enRedes"_ escrita i dirigida per Daniela Fejerman (A la meua mare li agraden les dones). La projecció comptarà amb la presència de la realitzadora i de dues dels seus protagonistes: Malena Alterio (Senñoras del (h)ampa) i Antonio Pagudo (La que se avecina).

Alterio interpreta a Clara, una mare de dos joves adolescents que s'anima a registrar-se en una aplicació de cites. Quan els seus fills troben el seu perfil, s'embarcaran en la delirant aventura de boicotejar els lligues de la seua mare, sobretot quan la dona inicia una relació seriosa amb un argentí molt més jove.

_“Mamà no enRedes"_ arribarà als cinemes el divendres 1 de juliol. Serà la setena pel·lícula preestrenada en el Festival de Cinema de Paterna en 2022, seguint el deixant de títols com _"La abuela", "Competència oficial", "Malnazidos", "Camera Café. La pel·lícula", "El joc de les claus"_ o _"Live is Life"_.

Les Preestrenes del Festival Antonio Ferrandis, organitzats per l'Ajuntament de Paterna i Kinépolis, amb la col·laboració de Consultia Business Travel, ajuden a consolidar la connexió entre València i els principals noms que integren el cinema espanyol a través de diferents preestrenes i presentacions especials.